CELEX: 32016R2304
Language: mt
Date: 2016-12-19 00:00:00
Title: Regolament ta' Implimentazzjoni tal-Kummissjoni (UE) 2016/2304 tad-19 ta' Diċembru 2016 dwar il-modalitajiet, l-istruttura u l-indikaturi tal-frekwenza u tal-valutazzjoni tar-rapporti ta' kwalità tad-dejta trażmessa skont ir-Regolament (UE) Nru 549/2013 tal-Parlament Ewropew u tal-Kunsill (Test b'rilevanza għaż-ŻEE )

20.12.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 345/27
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/2304
      tad-19 ta' Diċembru 2016
      dwar il-modalitajiet, l-istruttura u l-indikaturi tal-frekwenza u tal-valutazzjoni tar-rapporti ta' kwalità tad-dejta trażmessa skont ir-Regolament (UE) Nru 549/2013 tal-Parlament Ewropew u tal-Kunsill
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 549/2013 tal-Parlament Ewropew u tal-Kunsill tal-21 ta' Mejju 2013 dwar is-sistema Ewropea tal-kontijiet nazzjonali u reġjonali fl-Unjoni Ewropea (1), u b'mod partikulari l-Artikolu 4(3) tiegħu,
      Billi:
      
                  (1)
               
               
                  Ir-Regolament (UE) Nru 549/2013 iwaqqaf is-Sistema Ewropea tal-Kontijiet 2010 (“is-SEK 2010”), li tistabbilixxi programm li jistabbilixxi l-limiti taż-żmien sa meta l-Istati Membri għandhom jibagħtu lill-Kummissjoni l-kontijiet u t-tabelli li jridu jiġu kkompilati skont il-metodoloġija stabbilita f'dak ir-Regolament.
               
            
                  (2)
               
               
                  Skont l-Artikolu 4 tar-Regolament (UE) Nru 549/2013, id-dejta koperta minn dak ir-Regolament japplikaw għaliha l-kriterji tal-kwalità stabbiliti fl-Artikolu 12(1) tar-Regolament (KE) Nru 223/2009 tal-Parlament Ewropew u tal-Kunsill (2). L-Istati Membri għandhom jipprovdu rapport lill-Kummissjoni dwar il-kwalità tad-dejta trażmessa dwar il-kontijiet nazzjonali u reġjonali.
               
            
                  (3)
               
               
                  L-Istati Membri ngħataw derogi temporanji skont id-Deċiżjoni ta' Implimentazzjoni tal-Kummissjoni 2014/403/UE (3). Għalhekk, il-kontenut tar-rapporti ta' kwalità li l-Kummissjoni titlob lill-Istati Membri jibagħtulha għandu jiġi adattat skont dawk id-derogi. Ir-rekwiżit li jiġu pprovduti rapporti ta' kwalità għandu jiddaħħal b'mod gradwali sal-2021 sabiex l-Istati Membri jingħataw biżżejjed żmien biex ilestu l-adattamenti l-kbar li huma meħtieġa biex idaħħlu s-SEK 2010 fis-sistemi nazzjonali tal-istatistika tagħhom.
               
            
                  (4)
               
               
                  F'konformità mal-Artikolu 4(3) tar-Regolament (UE) Nru 549/2013 u għall-finijiet tal-applikazzjoni tal-kriterji tal-kwalità msemmija fl-Artikolu 4(1) ta' dak ir-Regolament, il-Kummissjoni għandha tiddefinixxi, permezz ta' atti ta' implimentazzjoni, il-modalitajiet, l-istruttura u l-indikaturi tal-frekwenza u tal-valutazzjoni tar-rapporti ta' kwalità li l-Istati Membri jridu jipprovdu.
               
            
                  (5)
               
               
                  Minħabba li l-informazzjoni mogħtija fir-rapporti ta' kwalità dwar il-kontijiet nazzjonali u reġjonali għandha tissejjes fuq l-istandards tar-rappurtar dwar il-kwalità tas-Sistema Ewropea tal-Istatistika li ppubblikat il-Kummissjoni (l-Eurostat), l-Anness ta' dan ir-Regolament għandu jitfassal skont dawk l-istandards. Il-Kummissjoni għandha tuża mill-ġdid l-informazzjoni dwar l-implimentazzjoni tas-SEK 2010 li l-Istati Membri jkunu diġà pprovdew u din l-informazzjoni m'għandhiex tintalab fir-rapporti ta' kwalità.
               
            
                  (6)
               
               
                  Il-miżuri stipulati f'dan ir-Regolament huma skont l-opinjoni tal-Kumitat tas-Sistema Ewropea tal-Istatistika,
               
            ADOTTAT DAN IR-REGOLAMENT:
      Artikolu 1
      Ir-rapport ta' kwalità dwar il-kontijiet nazzjonali u reġjonali msemmi fl-Artikolu 4(2) tar-Regolament (UE) Nru 549/2013 għandu jkopri d-dejta li l-Istati Membri jkunu bagħtu skont il-programm ta' trażmissjoni tas-SEK 2010 kif stabbilit fl-Anness B tar-Regolament (UE) Nru 549/2013 fis-sena ta' qabel ma jsir ir-rapport.
      L-Istati Membri għandhom jipprovdu r-rapport ta' kwalità kull sena.
      Artikolu 2
      Il-modalitajiet, l-istruttura u l-indikaturi tal-valutazzjoni tar-rapporti ta' kwalità dwar il-kontijiet nazzjonali u reġjonali msemmija fl-Artikolu 1 għandhom ikunu dawk stabbiliti fl-Anness.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Huwa għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, id-19 ta' Diċembru 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 174, 21.5.2013, p. 1.
      
         (2)  Ir-Regolament (KE) Nru 223/2009 tal-Parlament Ewropew u tal-Kunsill tal-11 ta' Marzu 2009 dwar l-Istatistika Ewropea (ĠU L 87, 31.3.2009, p. 164).
      
         (3)  Id-Deċiżjoni ta' Implimentazzjoni tal-Kummissjoni 2014/403/UE tas-26 ta' Ġunju 2014 dwar l-għoti ta' derogi lill-Istati Membri fir-rigward tat-trażmissjoni tal-istatistika skont ir-Regolament (UE) Nru 549/2013 tal-Parlament Ewropew u tal-Kunsill dwar is-sistema Ewropea tal-kontijiet nazzjonali u reġjonali fl-Unjoni Ewropea (ĠU L 195, 2.7.2014, p. 1).
      
         ANNESS
         
            Il-modalitajiet, l-istruttura u l-indikaturi tal-valutazzjoni tar-rapporti ta' kwalità li l-Istati Membri jridu jipprovdu
         
         1.   Daħla
         
         Ir-rapport ta' kwalità dwar il-kontijiet nazzjonali u reġjonali għandu jkun fih kemm indikaturi kwantitattivi kif ukoll deskrizzjonijiet kwalitattivi tal-kwalità tad-dejta li tkun intbagħtet is-sena ta' qabel. Il-Kummissjoni (l-Eurostat) għandha tgħaddi r-riżultati tal-indikaturi kwantitattivi kkalkulati abbażi tad-dejta pprovduta lill-Istati Membri. L-Istati Membri għandhom jinterpretaw dawn ir-riżultati u jikkummentaw dwarhom skont il-metodoloġija ta' kompilazzjoni tagħhom u skont il-proċess tal-produzzjoni tal-istatistika tagħhom.
         2.   Il-modalitajiet
         
         
                     —
                  
                  
                     Qabel il-15 ta' Frar 2017 u kull sena wara dik id-data, il-Kummissjoni (l-Eurostat) għandha tgħaddi lill-Istati Membri l-abbozzi tad-dokumenti tar-rapporti tal-kwalità bl-indikaturi kwantitattivi kollha tal-valutazzjoni speċifikati fit-Taqsima 4 mimlijin minn qabel.
                  
               
                     —
                  
                  
                     Kull sena, l-Istati Membri għandhom jibagħtu lill-Kummissjoni (lill-Eurostat) ir-rapport komplut tal-kwalità sa mhux aktar tard mill-31 ta' Mejju.
                  
               3.   L-istruttura
         
         Kull Stat Membru għandu jibgħat rapport wieħed tal-kwalità li jkun ikopri t-tabelli kollha tal-programm ta' trażmissjoni tas-SEK 2010 kif stabbilit fl-Anness B tar-Regolament (UE) Nru 549/2013.
         Ir-rapporti tal-kwalità għandu jkun fihom informazzjoni dwar il-kriterji kollha tal-kwalità stabbiliti fl-Artikolu 12(1) tar-Regolament (KE) Nru 223/2009. L-informazzjoni għandha tingħata bl-istruttura li ġejja:
         
                     —
                  
                  
                     ir-rilevanza;
                  
               
                     —
                  
                  
                     il-preċiżjoni u l-affidabbiltà;
                  
               
                     —
                  
                  
                     it-tempestività u l-puntwalità;
                  
               
                     —
                  
                  
                     l-aċċessibbiltà u ċ-ċarezza;
                  
               
                     —
                  
                  
                     il-koerenza u l-komparabbiltà.
                  
               Il-Kummissjoni għandha tuża mill-ġdid l-informazzjoni dwar l-implimentazzjoni tas-SEK 2010 li l-Istati Membri jkunu diġà pprovdew u din l-informazzjoni m'għandhiex tintalab fir-rapporti ta' kwalità.
         4.   L-indikaturi tal-valutazzjoni
         
         4.1.   Indikaturi kwantitattivi
         Ir-rapport ta' kwalità għandu jkun fih l-indikaturi kwantitattivi li ġejjin:
         
                     Numru
                  
                  
                     Indikatur
                  
                  
                     Definizzjoni (*1)
                     
                  
                  
                     Fattur varjabbli u/jew it-tabella tal-programm ta' trażmissjoni tas-SEK 2010
                  
                  
                     Perjodu ta' referenza (*1)
                     
                  
                  
                     Kriterji tal-kwalità
                  
                  
                     Implimentazzjoni
                  
               
                     1.
                  
                  
                     Ir-rata ta' kompletezza tad-dejta
                  
                  
                     Il-proporzjon tal-għadd ta' ċelloli tad-dejta li l-Istati Membri pprovdew meta mqabbel mal-għadd ta' ċelloli tad-dejta meħtieġa mill-programm ta' trażmissjoni tas-SEK 2010 li mhumiex koperti mid-derogi
                  
                  
                     It-tabelli kollha, dejta annwali u ta' kull tliet xhur
                  
                  
                     Mill-1995 sal-aħħar sena u sal-aħħar perjodu ta' tliet xhur.
                  
                  
                     Ir-rilevanza
                  
                  
                     Mill-2017
                  
               
                     2.
                  
                  
                     Ir-rati ta' reviżjoni tad-dejta ta' kull tliet xhur
                  
                  
                     Ir-rata ta' reviżjoni tal-fatturi varjabbli ewlenin ta' kull tliet xhur bejn l-ewwel u l-aħħar trażmissjoni u r-rata medja ta' reviżjoni fit-trażmissjonijiet ta' wara l-ewwel trażmissjoni
                  
                  
                     Il-volum tal-prodott domestiku gross aġġustat skont l-istaġun u skont il-kalendarju (it-Tabella 1)
                  
                  
                     Il-perjodi disponibbli kollha ta' kull tliet xhur tal-aħħar tliet snin
                  
                  
                     Il-preċiżjoni u l-affidabbiltà
                  
                  
                     Mill-2019
                  
               
                     L-għadd ta' impjiegi totali mogħti f'eluf ta' persuni, aġġustat skont l-istaġun (it-Tabella 1)
                  
                  
                     Mill-2019
                  
               
                     L-introjtu disponibbli gross tal-unitajiet domestiċi u tal-istituzzjonijiet mhux għall-profitt għas-servizz tal-unitajiet domestiċi, mhux aġġustat skont l-istaġun (it-Tabella 801)
                  
                  
                     Mill-2021
                  
               
                     In-nefqa fuq il-konsum finali tal-unitajiet domestiċi u tal-istituzzjonijiet mhux għall-profitt għas-servizz tal-unitajiet domestiċi, mhux aġġustata skont l-istaġun (it-Tabella 801)
                  
                  
                     Mill-2021
                  
               
                     Il-valur miżjud gross tal-korporazzjonijiet mhux finanzjarji, mhux aġġustat skont l-istaġun (it-Tabella 801)
                  
                  
                     Mill-2021
                  
               
                     Il-formazzjoni grossa tal-kapital fiss tal-korporazzjonijiet mhux finanzjarji, mhux aġġustata skont l-istaġun (it-Tabella 801)
                  
                  
                     Mill-2021
                  
               
                     3.
                  
                  
                     Ir-rati ta' reviżjoni tad-dejta annwali
                  
                  
                     Ir-rati medji ta' reviżjoni tal-fatturi varjabbli annwali ewlenin fit-trażmissjonijiet ta' wara l-ewwel trażmissjoni
                  
                  
                     It-Tabella 1:
                     Il-prodott domestiku gross (fi prezzijiet kurrenti u fil-volumi), il-valur miżjud gross (fi prezzijiet kurrenti)
                     It-Tabella 1 (fi prezzijiet kurrenti):
                     Il-kumpens lill-impjegati, is-surplus operatorju gross u l-introjtu mħallat gross
                     It-Tabella 1 (fi prezzijiet kurrenti):
                     
                                  
                              
                              
                                 In-nefqa fuq il-konsum finali tal-unitajiet domestiċi u tal-istituzzjonijiet mhux għall-profitt għas-servizz tal-unitajiet domestiċi
                              
                           
                                  
                              
                              
                                 In-nefqa fuq il-konsum finali tal-gvern
                              
                           
                                  
                              
                              
                                 Il-formazzjoni grossa tal-kapital fiss
                              
                           
                                  
                              
                              
                                 L-esportazzjonijiet tal-oġġetti u tas-servizzi
                              
                           
                                  
                              
                              
                                 L-importazzjonijiet tal-oġġetti u tas-servizzi
                              
                           It-Tabella 1 (f'eluf ta' persuni):
                     
                                  
                              
                              
                                 L-għadd ta' impjiegi totali
                              
                           
                                  
                              
                              
                                 L-impjegati
                              
                           It-Tabella 2 (fi prezzijiet kurrenti):
                     
                                  
                              
                              
                                 In-nefqa tal-gvern
                              
                           
                                  
                              
                              
                                 Id-dħul tal-gvern
                              
                           It-Tabella 7 (fi prezzijiet kurrenti):
                     L-obbligazzjonijiet kollha tas-settur finanzjarju (mhux ikkonsolidati)
                     It-Tabella 7 (fi prezzijiet kurrenti):
                     
                                  
                              
                              
                                 Id-dejn tal-korporazzjonijiet mhux finanzjarji (ikkonsolidat)
                              
                           
                                  
                              
                              
                                 Id-dejn tal-unitajiet domestiċi u tal-istituzzjonijiet mhux għall-profitt għas-servizz tal-unitajiet domestiċi (ikkonsolidat)
                              
                           It-Tabella 10:
                     
                                  
                              
                              
                                 Il-valur miżjud gross fi prezzijiet kurrenti, l-għadd ta' impjiegi f'għadd ta' persuni (t + 12-il xahar)
                              
                           
                                  
                              
                              
                                 Il-kumpens lill-impjegati fi prezzijiet kurrenti (t + 24 xahar) (NUTS 2 (1))
                              
                           It-Tabella 13 (fi prezzijiet kurrenti):
                     L-introjtu disponibbli nett tal-unitajiet domestiċi (NUTS 2)
                  
                  
                     L-aħħar ħames snin
                  
                  
                     Il-preċiżjoni u l-affidabbiltà
                  
                  
                     Mill-2019
                  
               
                     4.
                  
                  
                     Il-puntwalità — id-dati ta' konsenja
                  
                  
                     L-ewwel data ta' konsenja u d-data ta' konsenja tad-dejta vvalidata għal kull tabella tal-programm ta' trażmissjoni tas-SEK 2010 għat-trażmissjonijiet kollha li kellhom jintbagħtu fl-aħħar sena
                  
                  
                     It-tabelli kollha, dejta annwali u ta' kull tliet xhur
                  
                  
                     L-aħħar sena
                  
                  
                     It-tempestività u l-puntwalità
                  
                  
                     Mill-2017
                  
               
                     5.
                  
                  
                     Il-koerenza interna fit-tabelli u bejniethom
                  
                  
                     Id-differenza assoluta medja u massima li turi kemm l-istatistika hija konsistenti ma' sett tad-dejta partikulari, jiġifieri li l-identitajiet aritmetiċi u tal-kontabbiltà x-xierqa kollha tħarsu u li ma kien hemm l-ebda bidla li m'hemmx spjegazzjoni għaliha u li dawn huma konsistenti mar-regoli tal-integrità
                  
                  
                     Il-prodott domestiku gross fi prezzijiet kurrenti (dejta annwali u ta' kull tliet xhur):
                     Fit-Tabella 1 (il-prodott domestiku gross skont l-approċċi tal-produzzjoni, tan-nefqa u tal-introjtu)
                     Il-valur miżjud gross fi prezzijiet kurrenti (dejta annwali):
                     Bejn it-Tabella 1 u t-Tabella 3
                     Il-kumpens lill-impjegati fi prezzijiet kurrenti (dejta annwali):
                     Bejn it-Tabella 1 u t-Tabella 3
                     Il-formazzjoni grossa tal-kapital fiss fi prezzijiet kurrenti (dejta annwali):
                     Bejn it-Tabella 1 u t-Tabella 3 u bejn it-Tabella 1 u t-Tabella 22
                     L-esportazzjonijiet tal-oġġetti u tas-servizzi fi prezzijiet kurrenti (dejta annwali u ta' kull tliet xhur):
                     Fit-Tabella 1 (meħudin mill-komponenti tan-nefqa tal-prodott domestiku gross u mit-tqassim iddettaljat tal-esportazzjonijiet)
                     L-importazzjonijiet tal-oġġetti u tas-servizzi fi prezzijiet kurrenti (dejta annwali u ta' kull tliet xhur):
                     Fit-Tabella 1 (meħudin mill-komponenti tan-nefqa tal-prodott domestiku gross u mit-tqassim iddettaljat tal-importazzjonijiet)
                     L-għadd ta' impjiegi totali, l-għadd ta' impjegati u l-għadd ta' ħaddiema li jaħdmu għal rashom (dejta annwali, mogħtija f'eluf ta' persuni):
                     Bejn it-Tabella 1 u t-Tabella 3
                  
                  
                     L-aħħar ħames snin
                  
                  
                     Il-koerenza u l-komparabbiltà
                  
                  
                     Mill-2017
                  
               
                     6.
                  
                  
                     Il-koerenza bejn id-dejta annwali u l-għadd totali tad-dejta ta' kull tliet xhur
                  
                  
                     Kemm hija rikonċiljabbli l-istatistika annwali u ta' kull tliet xhur
                  
                  
                     (Għall-varjabbli kollha ħlief għall-għadd ta' impjiegi, ir-rikonċiljazzjoni tiġi ttestjata bejn id-dejta annwali u l-għadd totali tad-dejta ta' erba' perjodi ta' tliet xhur; għall-għadd ta' impjiegi, din tiġi ttestjata bejn id-dejta annwali u l-medja tad-dejta ta' erba' perjodi ta' tliet xhur;
                     Il-prodott domestiku gross fi prezzijiet kurrenti, mhux aġġustat skont l-istaġun (it-Tabella 1)
                     L-għadd ta' impjiegi totali mogħti f'eluf ta' persuni, mhux aġġustat skont l-istaġun (it-Tabella 1)
                     Is-surplus operatorju gross tas-settur tal-korporazzjonijiet mhux finanzjarji (it-Tabelli 8/801, fi prezzijiet kurrenti)
                     L-introjtu disponibbli gross tal-unitajiet domestiċi u tal-istituzzjonijiet mhux għall-profitt għas-servizz tal-unitajiet domestiċi (it-Tabelli 8/801, fi prezzijiet kurrenti)
                  
                  
                     L-aħħar ħames snin
                  
                  
                     Il-koerenza u l-komparabbiltà
                  
                  
                     Mill-2017
                  
               
                     7.
                  
                  
                     Il-koerenza — l-ammonti totali u l-għadd totali tal-komponenti
                  
                  
                     Kemm l-għadd totali tas-sottokomponenti jiġi daqs l-għadd totali
                  
                  
                     Il-prodott domestiku gross fi prezzijiet kurrenti, mhux aġġustat skont l-istaġun, l-ammont totali u l-għadd totali tal-komponenti tan-nefqa (dejta annwali u ta' kull tliet xhur), it-Tabella 1
                     Il-valur miżjud gross fi prezzijiet kurrenti, l-ammont totali u t-tqassim tal-livell A*10 tan-NACE Reviżjoni 2 (2) (dejta annwali u ta' kull tliet xhur), it-Tabella 1
                     L-għadd ta' impjiegi totali mogħti f'eluf ta' persuni, mhux aġġustat skont l-istaġun, l-ammont totali u l-għadd ta' impjegati u l-għadd ta' ħaddiema li jaħdmu għal rashom (dejta annwali u ta' kull tliet xhur), it-Tabella 1
                     L-għadd ta' impjiegi totali mogħti f'eluf ta' persuni, l-ammont totali u l-għadd ta' tqassim tal-livell A*10 tan-NACE Reviżjoni 2 (dejta annwali), it-Tabella 1
                  
                  
                     L-aħħar ħames snin
                  
                  
                     Il-koerenza u l-komparabbiltà
                  
                  
                     Mill-2017
                  
               
                     8.
                  
                  
                     Il-koerenza — l-aggregati ewlenin u l-kontijiet mhux finanzjarji skont is-settur
                  
                  
                     Id-differenzi bejn id-dejta tal-aggregati ewlenin u d-dejta korrispondenti fil-kontijiet mhux finanzjarji skont is-settur
                  
                  
                     Il-prodott domestiku gross fi prezzijiet kurrenti, mhux aġġustat skont l-istaġun (dejta annwali u ta' kull tliet xhur):
                     Bejn it-Tabella 1 u t-Tabella 8/801
                     In-nefqa fuq il-konsum finali tal-unitajiet domestiċi u tal-istituzzjonijiet mhux għall-profitt għas-servizz tal-unitajiet domestiċi fi prezzijiet kurrenti, mhux aġġustata skont l-istaġun (dejta annwali u ta' kull tliet xhur):
                     Bejn it-Tabella 1 u t-Tabella 8/801
                     Il-formazzjoni grossa tal-kapital fiss fi prezzijiet kurrenti (dejta annwali):
                     Bejn it-Tabella 1 u t-Tabella 8
                     Il-kumpens lill-impjegati fi prezzijiet kurrenti (dejta annwali):
                     Bejn it-Tabella 1 u t-Tabella 8
                  
                  
                     L-aħħar ħames snin
                  
                  
                     Il-koerenza u l-komparabbiltà
                  
                  
                     Mill-2021
                  
               
                     9.
                  
                  
                     Il-koerenza — l-aggregati ewlenin u l-kontijiet reġjonali
                  
                  
                     Id-differenzi bejn id-dejta tal-aggregati ewlenin u d-dejta korrispondenti fil-kontijiet reġjonali
                  
                  
                     Il-valur miżjud gross fi prezzijiet kurrenti (dejta annwali):
                     Bejn l-ammont totali tat-Tabella 1 u l-għadd totali tar-reġjuni tan-NUTS 2 tat-Tabelli 10 u 12
                     L-għadd ta' impjiegi mogħti f'eluf ta' persuni (dejta annwali):
                     Bejn l-ammont totali tat-Tabella 1 u l-għadd totali tar-reġjuni tan-NUTS 2 tat-Tabelli 10 u 12
                  
                  
                     L-aħħar ħames snin
                  
                  
                     Il-koerenza u l-komparabbiltà
                  
                  
                     Mill-2021
                  
               
                     10.
                  
                  
                     Il-koerenza — l-aggregati ewlenin u t-tabelli tal-provvista u tal-użu
                  
                  
                     Id-differenzi bejn id-dejta tal-aggregati ewlenin u d-dejta korrispondenti fit-tabelli tal-provvista u tal-użu
                  
                  
                     (id-dejta kollha hija mogħtija fi prezzijiet kurrenti u hija dejta annwali)
                     Il-valur miżjud gross:
                     Bejn it-Tabella 1 u t-Tabella 16
                     It-taxxi bis-sussidji fuq il-prodotti mnaqqsin minnhom:
                     Bejn it-Tabella 1 u t-Tabella 15
                     In-nefqa fuq il-konsum finali, in-nefqa fuq il-konsum finali tal-unitajiet domestiċi, in-nefqa fuq il-konsum finali tal-amministrazzjoni pubblika u n-nefqa fuq il-konsum finali tal-istituzzjonijiet mhux għall-profitt għas-servizz tal-unitajiet domestiċi:
                     Bejn it-Tabella 1 u t-Tabella 16
                     Il-formazzjoni grossa tal-kapital, il-formazzjoni grossa tal-kapital fiss, il-bidliet fl-inventarji u l-akkwiżizzjonijiet nieqes id-disponimenti tal-oġġetti ta' valur:
                     Bejn it-Tabella 1 u t-Tabella 16
                     L-esportazzjonijiet tal-oġġetti u tas-servizzi:
                     Bejn it-Tabella 1 u t-Tabella 16
                     L-importazzjonijiet tal-oġġetti u tas-servizzi:
                     Bejn it-Tabella 1 u t-Tabella 15
                     Il-kumpens lill-impjegati:
                     Bejn it-Tabella 1 u t-Tabella 16
                     Is-surplus operatorju gross u l-introjtu mħallat gross:
                     Bejn it-Tabella 1 u t-Tabella 16
                  
                  
                     L-aħħar ħames snin
                  
                  
                     Il-koerenza u l-komparabbiltà
                  
                  
                     Mill-2021
                  
               
                     11.
                  
                  
                     Il-koerenza — l-aggregati ewlenin u l-istatistika dwar il-finanzi tal-gvern
                  
                  
                     Id-differenzi bejn id-dejta tal-aggregati ewlenin u d-dejta korrispondenti fl-istatistika dwar il-finanzi tal-gvern
                  
                  
                     (id-dejta kollha hija mogħtija fi prezzijiet kurrenti)
                     In-nefqa tal-konsum individwali (dejta annwali):
                     Bejn it-Tabella 1 u t-Tabella 2
                     In-nefqa tal-konsum kollettiv (dejta annwali):
                     Bejn it-Tabella 1 u t-Tabella 2
                     It-taxxi fuq il-prodotti (dejta annwali):
                     Bejn it-Tabella 1 u t-Tabella 9
                  
                  
                     L-aħħar ħames snin
                  
                  
                     Il-koerenza u l-komparabbiltà
                  
                  
                     Mill-2021
                  
               
                     12.
                  
                  
                     Il-koerenza — il-kontijiet mhux finanzjarji skont is-settur u l-istatistika dwar il-finanzi tal-gvern
                  
                  
                     Id-differenzi bejn id-dejta tal-kontijiet mhux finanzjarji skont is-settur u d-dejta korrispondenti fl-istatistika dwar il-finanzi tal-gvern
                  
                  
                     Is-self nett u t-teħid ta' self nett fis-settur tal-gvern fi prezzijiet kurrenti (dejta annwali):
                     Bejn it-Tabella 8 u t-Tabella 2
                  
                  
                     L-aħħar ħames snin
                  
                  
                     Il-koerenza u l-komparabbiltà
                  
                  
                     Mill-2021
                  
               
                     13.
                  
                  
                     Il-koerenza — il-kontijiet mhux finanzjarji skont is-settur u l-kontijiet finanzjarji skont is-settur
                  
                  
                     Id-differenzi bejn id-dejta tal-kontijiet mhux finanzjarji skont is-settur u d-dejta korrispondenti fil-kontijiet finanzjarji skont is-settur
                  
                  
                     Is-self nett u t-teħid ta' self nett fis-setturi kollha fi prezzijiet kurrenti (dejta annwali):
                     Bejn it-Tabella 8 u t-Tabella 6
                  
                  
                     L-aħħar ħames snin
                  
                  
                     Il-koerenza u l-komparabbiltà
                  
                  
                     Mill-2019
                  
               4.2.   Informazzjoni kwalitattiva
         Ir-rapport ta' kwalità għandu jkun fih l-informazzjoni kwalitattiva li ġejja:
         
                     Numru
                  
                  
                     Indikatur
                  
                  
                     Definizzjoni
                  
                  
                     Kriterji tal-kwalità
                  
                  
                     Implimentazzjoni
                  
               
                     1.
                  
                  
                     Il-politika ta' reviżjoni tad-dejta
                  
                  
                     Metadejta dwar il-politika nazzjonali ta' reviżjoni tad-dejta li jkun fiha:
                     
                                 —
                              
                              
                                 il-ħoloq għall-metadejta eżistenti ppubblikata fil-livell nazzjonali;
                              
                           
                                 —
                              
                              
                                 tagħrif fil-qosor dwar ir-reviżjonijiet tal-punti ta' riferiment u/jew dwar ir-reviżjonijiet ewlenin ta' rutina u dwar l-impatt tagħhom fuq il-prodott domestiku gross.
                              
                           
                  
                     Il-preċiżjoni u l-affidabbiltà
                  
                  
                     Mill-2017
                  
               
                     2.
                  
                  
                     Id-dokumenti dwar il-metodoloġija
                  
                  
                     Lista tal-pubblikazzjonijiet nazzjonali dwar is-sorsi tad-dejta użati u dwar il-metodoloġija applikata li jkun fiha t-titli ta' dawk il-pubblikazzjonijiet u l-ħoloq għalihom, jekk dawn ikunu disponibbli
                  
                  
                     L-aċċessibbiltà u ċ-ċarezza
                  
                  
                     Mill-2017
                  
               
                     3.
                  
                  
                     It-tul ta' żmien ta' sensiliet temporali komparabbli maż-żmien
                  
                  
                     Metadejta dwar it-tul ta' żmien ta' sensiliet temporali komparabbli maż-żmien li jkun fiha:
                     
                                 —
                              
                              
                                 il-ħoloq għall-metadejta eżistenti ppubblikata fil-livell nazzjonali;
                              
                           
                                 —
                              
                              
                                 tagħrif fil-qosor dwar it-tul ta' żmien ta' sensiliet temporali komparabbli, il-waqfiet f'dawn is-sensiliet temporali u l-ispjegazzjonijiet għal dawn il-waqfiet.
                              
                           
                  
                     Il-koerenza u l-komparabbiltà
                  
                  
                     Mill-2021
                  
               
            (*1)  Sakemm ma jkunx speċifikat mod ieħor, l-indikaturi kwantitattivi jiġu kkalkulati abbażi tal-iktar dejta riċenti tal-Istati Membri ppubblikata fuq is-sit web tal-Eurostat.
         
            (1)  Ir-Regolament (KE) Nru 1059/2003 tal-Parlament Ewropew u tal-Kunsill tas-26 ta' Mejju 2003 dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS) (ĠU L 154, 21.6.2003, p. 1).
         
            (2)  Ir-Regolament Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta' attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1).